**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Hoaxy a dezinformácie**

**Stručný popis čitateľskej akcie:** Prednáška spojená s besedou sa zaoberá klamlivosťou a nebezpečnosťou online sveta. Stručne popisuje historické príklady dezinformácií, ktoré ovplyvňovali verejnú mienku, zameriava sa aj na bizarné pseudovedecké teórie, či skryté reklamy. Väčšiu časť podujatia sa venujeme fungovaniu sociálnych sietí, polarizácii spoločnosti a pôsobeniu falošných profilov. V závere sa učíme, ako overovať informácie, zisťovať pôvodný zdroj obrázka či videa, a čo robiť, ak narazíme na falošné správy. Podujatie vedie knihovník a je vhodné najmä pre 7. – 9. ročník základných škôl a pre stredné školy.

**Názov čitateľskej akcie: Stredovek u nás**

**Stručný popis čitateľskej akcie:** Vzdelávacíprogram približuje obdobie vrcholného stredoveku ako obdobia, v ktorom vznikla väčšina hradov na Slovensku. Zameriava sa na tzv. dejiny každodennosti a priblíženie života rôznych sociálnych vrstiev na stredovekom hrade. Opiera sa o výskum blízkeho hradu Modrý Kameň, ale aj susedných hradov v okrese a pracuje s dobovými prameňmi (najmä listiny a obrazy). Podujatie vedie knihovník. Program je doplnkom k učivu dejepisu a regionálnej výchovy a je určený najmä pre 7. ročník základných škôl.

**Názov čitateľskej akcie: Historické pramene**

**Stručný popis čitateľskej akcie:** Vzdelávacíprogram prezentuje rôznorodosť primárnych a sekundárnych prameňov v dejepise. Väčší dôraz kladie na knihy, listiny, korešpondenciu, fotografie, či mapy, ktoré tvoria fond knižnice. Podujatie vedie knihovník. Program je doplnkom k dejepisnému učivu a je určený pre 5. ročník základných škôl.

**Vypracoval:**

*PhDr. Jaroslav Hanko, 16. 07. 2024*

*Hontiansko-novohradská knižnica A. H. Škultétyho*

*Nám. A. H. Škultétyho 736/5*

*990 01 Veľký Krtíš*

*Tel.: 0918 902 308*

*E-mail:* *jaroslav.hanko@hnk-vk.sk*